
RESPUBLIKINIS IKIMOKYKLINIO IR PRIEŠMOKYKLINIO 

                  ,,TAIKOS BALANDIS“

1994 m. gegužės 15-ąją Jungtinės Tautos (JT) oficialiai paskelbė  Tarptautine Šeimos diena.
Ši diena skatina pagalvoti apie problemas, susijusias su šeimomis, gilinti žinias apie socialinius, ekonominius ir demografinius procesus, darančius įtaką šeimos gerovei.
2022 m. vasario 24 d. visame pasaulyje iškilo  grėsmė TAIKAI.
Ar TAIKA nėra amžina?
TAIKĄ reikia vieningai, atsakingai kurti, puoselėti ir saugoti.
TAIKA pasaulyje  prasideda nuo TAIKOS  šeimoje, namuose, darželyje, mokykloje, visuomenėje,
artimoje ir tolimoje kaimynystėje, valstybėje…
BALTAS BALANDIS – taikos, vilties, tikėjimo, meilės, užuojautos ir nekaltumo simbolis.



                                               I. TIKSLAS

            1.1.Įprasminti Taikos siekimą, palaikymą kovojantiems už TAIKĄ visame pasaulyje,  būti vienybėje, darnoje,  šeimos sutelktume  ir  kartu švęsti Tarptautinę Šeimos dieną.

II. UŽDAVINIAI

2.1. Kiekvienuose namuose/grupėje su visais  šeimos nariais ar  grupėje su draugais sukurti savitą dailės darbelį – TAIKOS balandį. 
2.2.Sutelkti įstaigos bendruomenę organizuojant Šeimos meno projektą, skirtą Taikai ir  Tarptautinei Šeimos dienai.
2.3. Atskleisti dalyvių  kūrybiškumą, unikalumą, iniciatyvumą.






III. DALYVIAI

3.1. Ikimokyklinio  ir  priešmokyklinio ugdymo grupių ugdytiniai, jų tėvai/globėjai, šeimos nariai, mokytojai.
3.2. Įstaigoms  dalyvio anketos pildyti nereikia. 


IV. REIKALAVIMAI DAILĖS DARBUI

4.1 Namuose su šeimos nariais/grupėje su draugais pagaminti paukštį - baltą balandį (iš antrinių žaliavų, plastikinių butelių, vielos/ plėvelės, nėrinių ir kt., kad dailės darbą būtų galima eksponuoti lauke).  
4.2. Pagamintą baltą paukštį pritvirtinti ant ilgesnio pagaliuko ar virvelės, kad jį būtų galima įsmeigti   
       pievelėje arba pakabinti (paukščio dydį reglamentuoti savo šeimos/grupės bendru nutarimu).
4.3. 2022 m. gegužės 12 d. pagamintą paukštį atnešti savo grupės mokytojui.
4.4. 2022 m. gegužės 13 d. 10.00 val.  projekto metu šeimose/grupėse sukurtus baltus paukščius  
       įkurdinti  pasirinktoje įstaigos kiemo erdvėje.
4.5. Išradingai organizuoti  simbolinės  erdvės  ,,Taikos balandžiai“ atidarymą (pvz.: deklamuoti, 
       klausytis įvairių muzikinių kūrinių, improvizuoti judesiu, šokiu ir pan.) 
4.6. Nufotografuoti sukurtą simbolinę erdvę ,,Taikos balandžiai“.

V. MENO PROJEKTO  BAIGIAMASIS ETAPAS

            5.1.Informacija apie projektą bus skelbiama Vilniaus savivaldybės Grigiškių lopšelio-darželio 
            „Pelėdžiukas“ svetainėje www.grigiskiupeledziukas.lt.

VI. PROJEKTO ORGANIZATORIUS
       	       6.1. Vilniaus savivaldybės Grigiškių lopšelis-darželis ,,Pelėdžiukas“.
       	       6.2. Atsakingi asmenys: ikimokyklinio ugdymo mokytojos: Ramunė Princeva, Violeta   
    	        Adomaitienė, Lina Keizikienė, pavaduotoja ugdymui Sigita Urbanavičienė.

Tegul sukurti  balti balandžiai kviečia nešti TAIKĄ ŠEIMAI IR PASAULIUI!!!

